**OБЩИНСКА ИЗБИРАТЕЛНА КОМИСИЯ ГУЛЯНЦИ**

*гр.Гулянци, пл. „Свобода” №.4, ет. 2,, тел.0879205683, e-mail : oik1508@cik.bg*

ПРОТОКОЛ 41

от редовно заседание на ОИК – Гулянци,

назначена от ЦИК

с Решение № 2201-МИ от 04.09.2023г.и Решение № 2215-МИ от 05.09.2023г.

 състояло се на 20.11.2023 г. от 10.00 часа

Заседанието бе открито в 10.00 ч. и председателствано от госпожа Надя Николова – Председател на ОИК Гулянци.

Надя Николова: Здравейте, уважаеми колеги! В залата сме 8 членoве на общинската избирателна комисия ( Надя Николова, Димитринка Николова, Деви Дилков, Поля Манова, Илона Петкова, Светослава Георгиева, Петя Величкова, Маринела Цанкова)

Имаме необходимия кворум по чл.85, ал.3 от ИК, заседанието е редовно и комисията може да приема законосъобразни решения. Обявявам началото на заседание на ОИК Гулянци.

Колеги, предлагам ви следния проект за дневен ред:

т.1 Приемане на писмено становище по жалба от Тошко Любенов Гаврилов - кандидат за кмет на с. Сомовит, общ Гулянци, издигнат от партия „БЪДЕЩЕ ЗА РОДИНАТА“ срещу Решение №152 -МИ /06.11.2023 год. на ОИК Гулянци и образувано административно дело № 932/2023 на Административен съд Плевен, насрочено за 21.11.2023 г. от 09.30 часа и приемане на решение за процесуално представителство в производството.

Има ли други предложения към проекта за дневен ред ? - Не виждам. Колеги, предлагам да гласуваме.

Режим на гласуване. Режим на гласуване. Гласували 8 членове на ОИК: за – 8 ( Надя Николова, Димитринка Николова, Деви Дилков, Поля Манова, Илона Петкова, Светослава Георгиева, Петя Величкова, Маринела Цанкова), против- няма.

Дневният ред е приет единодушно.

Надя Николова: Колеги, в Общинска избирателна комисия Гулянци по електронната поща е постъпило Определение №2096 /14.11.2023 на Административен съд Плевен VI състав, с което е образувано административно дело № 932/2023 по жалба с Вх. №10/08.11.2023 г. от Тошко Любенов Гаврилов, подадена в качеството му на кандидат за кмет на Кметство с. Сомовит, общ. Гулянци против Решение №152-МИ/06.11.2023 г. на Общинска избирателна комисия /ОИК/ - Гулянци , с което е обявен Емо Любенов Куков за избран Кмет на кметство Сомовит, общ. Гулянци област Плевен, на втори тур.

Предлагам на Вашето внимание писмено становище, което да депозираме в Административен съд Плевен :

Делото е образувано по жалбата депозирана от г-н Гаврилов, в която се излагат съмнения за „подмяна на вота“ и се иска изясняване на „обективната истина“ и ново преброяване на бюлетините на СИК №150800011 и видеонаблюдение на изборното приключване, както и се излагат съмнения, относно броя на посочените недействителни бюлетини в протокола на СИК №150800011 и протокола на ОИК. Твърди се, че има нарушения в изборния процес при преброяване на гласовете и че решението е незаконосъобразно, тъй като реалният резултат, изразяващ се в броя на действителните и недействителни бюлетини в секционна избирателна комисия №150800011 отразени в хартиените бюлетини, е различен от обявения резултат в протокола на ОИК от 06.11.2023г. Счита се, че посочените съществени нарушения на изборните правила са довели до опорочаване на волята на избирателя и до промяна на изразения вот. Моли се съда за ново преброяване на бюлетините и видеонаблюдение на изборното приключване.

Административен съд Плевен указва на ОИК Гулянци, че носи доказателствена тежест за установяване на фактическите основания, посочени в оспореното решение и изпълнение на законовите изисквания за вземането му.

Комисията счита, че посочените в жалбата пороци не са налице и произведения избор за Кмет на кметство с. Сомовит е действителен, следователно оспорваното решение е правилно и законосъобразно.

По смисъла на чл.452, ал. 6 от Изборния кодекс на втори тур на изборите за избран се смята кандидатът, получил най-много действителни гласове, като всяка общинска избирателна комисия обявява резултатите от гласуването, чрез Протокола за избиране на Кмет на кметство, чиито числови данни и сканиран вид се публикува на интернет страницата на комисията. Образецът – Приложение №105 – МИ -хм от изборните книжа изготвянето на този протокол е утвърден с Решение №2547 -МИ / 29.09.2023 г. на ЦИК и с него се отчитат резултатите от гласуването за кмет на кметство и въз основа на данните от протоколите на секционните комисии ОИК Гулянци е отчела резултатите от гласуването на кмет на кметство Сомовит, община Гулянци по реда на чл. 447 от Изборния кодекс е обявила резултатите за избран за кмет на кметство с. Сомовит по реда на чл. 87, ал.1, т. 26 от ИК.

ОИК Гулянци ще се ползва от доказателствената сила на протокол №1508680450720001 от 05.11.2023г. на СИК в Избирателна секция №150800011, кметство с. Сомовит, община Гулянци и протокол №1508680450420001 от 05.11.2023 г. на СИК в Избирателна секция №150800023, кметство с. Сомовит, община Гулянци. / Приложение № 103-МИ- хм и Приложение № 102-МИ -х от изборните книжа, приети с Решение №2547 -МИ / 29.09.2023 г. на ЦИК /

В протокол на №1508680450720001 от 05.11.2023г. на СИК в Избирателна секция №150800011 за избор на кмет на кметство с. Сомовит е посочено:

„Брой гласували избиратели според положените подписи в избирателния списък (част I и част II), включително и подписите под чертата -338 / триста тридесет и осем/.“

Корекция при проверка на протокола от ОИК Гулянци, единствено бе нанесена в отбелязаното от СИК , че броя на неизползваните бюлетини е 199 / което е отразено, чрез разписка от „Информационно обслужване“ / приложена към преписката с изпращане на жалбата към Административен съд Плевен/ за сработили контроли, в частта на общия брой получени хартиени бюлетини след нанасяне на данните за неизползваните и намерения брой хартиени бюлетини. Установяването на броя на неизползваните бюлетини, а именно, че те са 198, а не 199 , както беше записано бе установено на място в ОИК Гулянци в присъствието на председателя, зам.- председателя и секретаря на СИК №150800011, както и на всички единадесет члена на ОИК Гулянци. Поправката на числото е удостоверена с подписите на ръководния състав на СИК №150800011.

Други поправки в протокол №1508680450720001 от 05.11.2023г. на СИК в Избирателна секция №150800011, касаещи отчитане на изборния резултат и засягащи избирателния вот **-** няма**.**

Броя на намерените в избирателната кутия хартиени бюлетини е 301 / триста и една / .

Недействителни гласове -3 броя ;

Действителни гласове с вот „ не подкрепям никого“ - 4 броя;

Общият брой на подадените действителни гласове за регистрираните кандидатски листи е 294 броя, като:

Емо Любенов Куков ЛЕВИЦАТА! – получава 153 / сто петдесет и три броя /;

Тошко Любенов Гаврилов БЪДЕЩЕ ЗА РОДИНАТА – 141 / сточетиридесет и един / гласа;

Според преброяването на гласовете от машинното гласуване:

Брой на намерените в избирателната кутия бюлетини от машинно гласуване: 37 броя действителни гласове;

Недействителни и „не подкрепям никого“ – 0 броя;

Разпределението на гласовете от машинното гласуване:

Емо Любенов Куков ЛЕВИЦАТА! – получава 17 / седемнадесет / гласа;

Тошко Любенов Гаврилов БЪДЕЩЕ ЗА РОДИНАТА – 20 / двадесет / гласа;

Общ брой на гласувалите избиратели съгласно намерения общ брой бюлетини – хартиени, машинно гласуване, недействителни и „не подкрепям никого“ - 338 бр. съответстващи на броя положените подписи в избирателните списъци от гласоподавателите.

В протокол на №1508680450420001 от 05.11.2023г. на СИК в Избирателна секция №150800023 за избор на кмет на кметство с. Сомовит е посочено:

Брой гласували избиратели според положените подписи в избирателния списък (част I и част II), включително и подписите под чертата - 10 / десет /.

Броя на намерените в избирателната кутия хартиени бюлетини е 10 / десет / .

Недействителни гласове - 0 броя ;

Действителни гласове с вот „ не подкрепям никого“ - 0 броя;

Общият брой на подадените действителни гласове за регистрираните кандидатски листи е 10 броя, като:

Емо Любенов Куков ЛЕВИЦАТА! – получава 1 / един / глас;

Тошко Любенов Гаврилов БЪДЕЩЕ ЗА РОДИНАТА – 9 / девет / гласа;

Въз основа на обобщените данни от протоколи №1508680450720001 от 05.11.2023г. на СИК в Избирателна секция №150800011 за избор на кмет на кметство с. Сомовит и №1508680450420001 от 05.11.2023г. на СИК в Избирателна секция №150800023 е съставен протокол №1508680451110002 приложение №105-МИ -хм на ОИК Гулянци, с който на основание , чл. 449, ал. 1, т.1, чл. 450 и чл. 451 от изборния кодекс е отразено:

Брой гласували избиратели според положените подписи в избирателния списък (част I и част II), включително и подписите под чертата -348 / триста четиридесет и осем /.

Броя на хартиени бюлетини извън избирателната кутия е 288 / двеста осемдесет и осем/ .

Недействителни хартиени бюлетини / за създаване на образци на таблата пред изборното помещение / - 1 брой

Недействителни гласове -3 броя ;

Действителни гласове с вот „ не подкрепям никого“ - 4 броя;

Брой на намерените в избирателните кутии хартиени бюлетини -311 броя;

Общият брой на подадените действителни гласове за регистрираните кандидатски листи е 304 броя от хартиени бюлетини, като:

Емо Любенов Куков ЛЕВИЦАТА! – получава154 / стопетдесет и четири / гласа;

Тошко Любенов Гаврилов БЪДЕЩЕ ЗА РОДИНАТА – 150 / сто и петдесет / гласа;

От съдържанието на избирателните кутии от машинно гласуване:

Емо Любенов Куков ЛЕВИЦАТА! – получава 17 / седемнадесет / гласа;

Тошко Любенов Гаврилов БЪДЕЩЕ ЗА РОДИНАТА – 20 / двадесет / гласа;

От обобщеното съдържание на избирателните кутии с хартиени бюлетини и бюлетини с машинно гласуване разпределението по кандидатски листи е следното:

Емо Любенов Куков ЛЕВИЦАТА! – получава171 / сто седемдесет и един / гласа;

Тошко Любенов Гаврилов БЪДЕЩЕ ЗА РОДИНАТА – 170 / сто и седемдесет / гласа;

Преброяването на гласовете на избирателите в СИК №150800011 е извършено в присъствието и на двамата кандидата – г-н Тошко Любенов Гаврилов и г-н Емо Любенов Куков, като и двамата са имали пряката и непосредствена възможност да наблюдават отчитането на изборния резултат. Необосновани са и твърденията, относно промяната на броя на недействителните бюлетини, като за недействителни са бюлетини, се определят тези, които нямат два поставени печата на гърба, недействителни са тези, върху които вота е отбелязан с химикал пишещ с различен цвят от синия, тези бюлетини, на които номера на бюлетината не отговаря на номера на кочана; Недействителни са бюлетините, върху които има зацапвания, тези, върху които е написано нещо - символи, знаци, както и тези, които не са отбелязани със знака Х или V, както и тези, които са отбелязани с този знак, но той излиза от квадратчето, така че да навлиза в квадратчето за друг кандидат, така че да не може да се определи каква е била волята на самия избирател. Решението, относно действителност / недействителност на бюлетина се взема въз основа на гореизброеното от членовете на СИК при преброяване на гласовете и заедно от всички членове. От посоченото в жалбата не може, необоримо, да се стигне до извода, че броят на недействителните гласове ще промени изборния резултат в положителна посока за жалбоподателя и ще промени резултата от вота.

Решение № 152 -МИ на ОИК Гулянци за избор на кмет на кметство с. Сомовит, общ. Гулянци е прието с квалифицирано мнозинство на 06.11.2023г. по Образеца Приложение № 91-МИ от изборните книжа утвърден с решение на ЦИК 1977 – МИ / 16.08.2023г. , като същото е законосъобразно.

На основание на гореизложеното, на данните в протоколите на СИК за избор на кмет на кметство с. Сомовит и протокол№ 1508680451110002 и решение № 152 -МИ /06.11.2023 г. на ОИК Гулянци, считаме, че твърденията на жалбоподателя Тошко Любенов Гаврилов за „подмяна на вота“ са неоснователни и недоказани. В жалбата не се излагат мотиви какъв е порока на Решение №152 – МИ/ 06.11.2023 г. за избор на кмет на кметство с. Сомовит, общ Гулянци, също така не считаме, че са посочени основателни доводи за необходимост от повторно преброяване на вота.

Предлагам да приемем становище, че жалбата на г-н Тошко Любенов Гаврилов срещу Решение 152– МИ / 06.11.2023 г., като неоснователна, като същата е немотивирана и необоснована.

По отношение на процесуалното представителство давам думата на Илона Петкова.

Илона Петкова: На 14.11. 2023 г с Решение 155-МИ, на основание 87, ал.1, т.1 от ИК, определихме членове на ОИК – Гулянци, които да представляват ОИК – Гулянци пред Административен съд гр. Плевен и Върховен административен съд по административни дела, образувани по повод на постъпили жалби срещу решения на ОИК – Гулянци и това са Надя Борисова Николова – Председател на ОИК Гулянци, Илона Кръстева Петкова – секретар на ОИК Гулянци. С Определение №2096 /14.11.2023 на Административен съд Плевен VI състав, с което е образувано административно дело № 932/2023 по жалба с Вх. №10/08.11.2023 г. от Тошко Любенов Гаврилов, делото е насрочено за 21.11.2023 г. от 09.30 часа.

В съответствие с чл. 76, ал. 2 от ИК предлагам: Общинската избирателна комисия, в производството по оспореното решение да се представлява от своя председателя - Надя Николова, а в отделни случаи, когато той е възпрепятстван - от заместник-председател – Деви Дилков. И двамата определени представители притежаван необходимото образование и правоспособност. Заедно с председателя и/или заместник -председателя, комисията ще се представлява и от своя секретар Илона Петкова. Във връзка с гореизложеното и на основание чл. 87, ал. 1, т. 34 от Изборния кодекс, предлагам:

Да определим за процесуален представител на ОИК Гулянци в производството по оспорване на Решение №152-МИ/06.11.2023 г. на Общинска избирателна комисия – Гулянци пред всички съдебни инстанции – Надя Борисова Николова, ЕГН: \*\*\*\*\*\*\*\*\*. При невъзможност да участва в отделни съдопроизводствени действия или в цялото производство, същия да бъде заместен от Деви Христов Дилков, ЕГН: \*\*\*\*\*\*\*\*\*\*\*. Заедно със секретаря на ОИК Гулянци – Илона Петкова, ЕГН:\*\*\*\*\*\*\*\*\*\*\*

При изпълнение на правомощията си, определените решение членове да се ръководят от закона, интересите на ОИК и взетите в настоящото решение становища, като същите са оправомощени, да съставят и подписват документи; да представляват ОИК Гулянци и извършват процесуални действия от името и за сметка на ОИК Гулянци, до окончателното приключване на съответните дела във всички инстанции, както и в производства за отмяна; да сключват спогодби, намаляват или оттеглят иска; да съставят и подават тъжби и жалби в искови, заповедни и изпълнителни производства, да подават искови молби, отговори на искови молби, насрещни жалби, възражения и отговори по същите производства и да завеждат дела; да правят искания за издаване на документи и да получават документите и всички съдопроизводствени действия във връзка с изпълнение на правомощията си.

Надя Николова: По този проект за решение, има ли изказвания? Не виждам.

Колеги, предлагам да гласуваме, приемане на писмено становище по образувано срещу Решение №152 -МИ /06.11.2023 год. на ОИК Гулянци административно дело № 932/2023 на Административен съд Плевен, насрочено за 21.11.2023 г. от 09.30 часа и приемане на решение за процесуално представителство.

Режим на гласуване. Гласували 8 членове на ОИК: за – 8 ( Надя Николова, Димитринка Николова, Деви Дилков, Поля Манова, Илона Петкова, Светослава Георгиева, Петя Величкова, Маринела Цанкова), против- няма.

Прието Решение № 156 – МИ/20.11.2023 г. с 8 гласа – за, против - няма. Приетото решение да се обяви на таблото и на страницата на ОИК Гулянци.

Закривам заседанието, поради изчерпването на дневния ред и благодаря за добрата работа.

Заседанието е закрито в 11.30 часа.

Председател: Надя Борисова Николова

Секретар: Илона Кръстева Петкова